《效陆士衡百年歌十首 其四》
明代·黄省曾

四十时，履方砥节名誉扬。二府九列共翱翔，龙楼佳宴飞玉觞。

归来意气何洋洋，艳妻爱子牵锦裳。高堂朱户奈乐何，高堂朱户柰乐何。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。